AFRIKAANSE OPSOMMING: Die gelyktydige bestaan van elektroniese toestelle en hul aangehegte transmissielynkabels benodig deeglike beplanning met betrekking tot die lek van energie deur die kabels se afskerming. Hierdie lekkassie kan ernstige probleme tot gevolg hê en die stelsel se funksionering belemmer. Hierdie tesis loods 'n ondersoek na die EMV bekabelingprotokolle vir mikrosatellietstelsels. Netwerk analise tegnieke word gebruik in die kalibrasie van stroom-probes en die verkryging van die kabel se oordragsimpedansie, Zr. Die benadering wat gevolg is in die kalibrasie verskaf akkurate resultate tot en met frekwensies van 600MHz. Die metode wat gebruik word om Zr te bepaal is gebaseer op die injeksie van 'n versteuringstroom op die buitekant van die toetskabel en die meting van die ooreenstemmende spanning wat opgewek word op die binne-geleier. Bruikbare resultate is tot en met 80MHz verkry met die gebruik van 'n kabel met 'n lengte van O.Sm. Daar word dus voorgestel dat Zr 'n praktiese wyse is om afskermingsprestasie mee te evalueer, asook vir die toetsing van kabel-filosofie. Die resultate is bruikbaar in die klassifikasie van kabels vir verifikasie en seingebruik. Verdere navorsing sluit in 'n voorspellingswyse wat 'n EMV GTS genoem word, wat die hardewaarde van 'n mikrosatellietstelsel simuleer om studie aangaande ontwerpkompromieë, transmissielyn kriteria en die plasing van toestelle binne die gebruiksomgewing moontlik te maak.